Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 554/09/2207	Trnava, 23.6.2015
EEČ : 2-21-122-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Trnava
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
hoci mu zo zákona o rodine vyplýva povinnosť vyživovať svoje nezaopatrené dieťa, rozsah ktorej mu bol určený rozsudkom Okresného súdu v Trnave č.k. 8C/11/2006 zo dňa 19. 09. 2006 s právoplatnosťou 07. 10. 2006 tak, že je povinný prispievať na výživu svoje dcéry XXXXX, nar. 20. 11. 1997 sumou 1300,-Sk (46,15,-€) mesačne, vždy do 15 dňa v mesiaci vopred k rukám matky XXXXX, nar. 28. 12. 1974, trvale bytom Trnava, ul. Gen. Goliana 18, úmyselne svoju vyživovaciu povinnosť riadne neplnil, čím mu za obdobie od 01. 02. 2012 do 20. 11. 2014 vznikol dlh na výživnom vo výške 1.352,95,-€

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
           Uznesením policajného orgánu OR PZ OO PZ v Trnave sp. zn. ČVS:ORP-1483/01-TT-2009 Šes zo dňa 04. 06. 2009 bolo začaté trestné stíhanie a dňa 14. 12. 2010 a 09. 05. 2012 vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej  časti tohto uznesenia.

            Dňa 28. 09. 2012 bolo Najvyššie štátne zastupiteľstvo Českej republiky v Brne požiadané s odvolaním sa na článok 8 odsek 1 Európskeho dohovoru o odovzdávaní trestného konania, dojednaného dňa 15.  mája 1972 v Štrasburgu a článok 29 odsek 1 Zmluvy medzi Slovenskou republikou a Českou republikou o právnej pomoci poskytovanej justičnými orgánmi a úprave niektorých právnych vzťahov v občianskych a trestných veciach, podpísanej dňa 29. októbra 1992 v Prahe o prevzatie trestného stíhania obvineného XXXXX, štátneho občana Českej republiky.

          Dňa 31. 03. 2015 bolo cestou Krajskej prokuratúry v Trnave doručené na Okresnú prokuratúru v Trnave uznesenie Okresného štátneho zastupiteľstva v Liberci sp. zn. 1 ZT 438/2014 zo dňa 19. 01. 2015 s právoplatnosťou 06. 02. 2015, ktorým bolo zastavené trestné stíhanie obvineného XXXXX pre prečin zanedbania povinnej výživy z dôvodu zániku trestnosti činu, nakoľko obvinený zaplatil sv. poškodenej XXXXX dlžné výživné dňa 08. 12. 2014 vo výške 1.400,-€. 

          Vzhľadom k tomu, že o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce, bolo na mieste postupovať a trestné stíhanie zastaviť podľa § 215 ods. 2 písm. c) Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho doručenia prostredníctvom Okresnej prokuratúry v Trnave na Krajskú prokuratúru v Trnave. Sťažnosť nemá odkladný účinok. 

JUDr. Katarína Lachká
prokurátorka